Pohranite podatke kod kuće: praktične aplikacije i najbolje prakse

Pohranjujemo ogromne količine podataka, fotografija, dokumenata i drugih datoteka. To znači da trebamo i učinkovit način pohrane. Bilo da radite od kuće ili kao fotograf ili samo želite razvrstati privatne datoteke, ako odaberete pravi način za upravljanje datotekama, izbjeći ćete nered i gubitak važnih podataka. Olakšajte si još više čitanjem ovog članka koji sadrži neke važne savjete i trikove.

Zašto je važno pohranjivati podatke?
Uređaji se mogu pokvariti, datoteke slučajno izbrisati, pogoni prestati raditi, a vi biste mogli izgubiti godine rada i neprocjenjivih uspomena. Kako biste to izbjegli, najbolje je redovito izrađivati sigurnosne kopije. Napravite raspored izrada sigurnosnih kopija. Možete izrađivati sigurnosne kopije dokumenata svaki dan ili pohranjivati fotografije i videozapise svaki tjedan. Važno je da to radite redovito.
Naravno, sigurnosne kopije možete pohranjivati u oblak, ali ako imate mnogo podataka, razmislite i o vanjskim diskovima. Vanjski diskovi praktična su rješenja bez ograničenja za količinu podataka. Još je jedna prednost to što ne ovisite o pristupu internetu ni poslužiteljima treće strane. Na primjer, pogon Samsung T9, s memorijom od 4 TB podataka, može prenositi datoteke brzinom do 2000 MB/s. Pogon ima priključak USB-C, pa je kompatibilan s raznim uređajima, čak i onima koji nemaju pristup uslugama u oblaku, kao što su fotoaparati. Prijenos datoteka bit će još lakši. Disk je malen, pa ćete sve važne podatke moći držati u džepu.
Redovito pregledavajte datoteke i iskoristite prostor na disku na najbolji mogući način. One koje ne otvarate često možete prebaciti na vanjski disk dok vam ponovno ne zatrebaju. Tako ćete osloboditi prostor na uređaju i moći instalirati nove programe ili započeti nove projekte.
Kako organizirati datoteke?
Kad pohranjujete podatke, pokušajte organizirati datoteke na disku. Možete im dati nazive na određeni način ili ih rasporediti u zasebne mape. Pokušajte ih staviti u kategorije, kao što su „Dokumenti”, „Fotografije” ili „Videozapisi”, a onda u svakom projektu izradite i podmape. Zahvaljujući ovom sustavu brzo ćete pronaći datoteke koje trebate i nećete morati ručno pregledavati sve podatke na računalu i uređajima za pohranu. Tako ćete i lakše odvojiti datoteke za posao od privatnih.
Kad pravite sigurnosne kopije, morate razmišljati i o njihovoj zaštiti, posebno ako uređaju može pristupiti više ljudi. Sjajno je rješenje softver Samsung Magician, kojim ćete moći šifrirati podatke i dodati im još jednu lozinku. Možete ga upotrebljavati za skeniranje diska i provjeru njegove učinkovitosti. Ako redovito skenirate disk za dijagnostiku, bit ćete sigurni da je arhiva sigurna te da datoteke nisu oštećene.
Ukratko, arhiviranje podataka i izrada sigurnosnih kopija treba biti važna svima, od privatnih korisnika do velikih tvrtki. Redovito izvršavanje ovog zadatka i organizacija datoteka na disku temelj su učinkovitog upravljanja podatcima koje može biti još jednostavnije ako nabavite kvalitetne vanjske diskove i softver. Tako će vaši podatci biti na sigurnom i uvijek nadohvat ruke.


